**EELNÕU 2021/363**

**KOMISJONID:**

|  |  |
| --- | --- |
| eelarve- ja arengu- |  |
| haridus- |  |
| kultuuri- |  |
| majandus- |  |
| revisjoni- |  |
| sotsiaal- |  |

**VILJANDI LINNAVOLIKOGU**

OTSUS

### 17. juuni 2021 nr

Viljandi Linnavolikogu XVII koosseisu liikmete

arvu määramine ning valimisringkonna moodustamine

Kohaliku omavalitsuse korralduse seaduse § 22 lõike 1 punkti 12 ja 13 ning kohaliku omavalitsuse volikogu valimise seaduse § 7 lõike 1 ning § 8 lõigete 1, 5, 6 ja 7 alusel Viljandi Linnavolikogu

**o t s u s t a b :**

1. Määrata Viljandi Linnavolikogu XVII koosseisu liikmete arvuks 27.

2. Moodustada 17. oktoobril 2021 toimuvateks Viljandi Linnavolikogu valimisteks üks valimisringkond, mille piiriks on Viljandi linna piirid.

3. Määrata valimisringkonna nr 1 mandaatide arvuks 27.

4. Avalikustada otsus kolme tööpäeva jooksul, arvates otsuse vastuvõtmise päevast.

5. Käesoleva otsusega mittenõustumisel võib esitada 30 päeva jooksul otsuse teatavakstegemisest arvates:

1) vaide Viljandi Linnavolikogule aadressil volikogu@viljandi.ee või Linnu tn 2, 71020 Viljandi;

2) kaebuse Tartu Halduskohtule aadressil tmktartu.menetlus@kohus.ee või Kalevi tn 1, 51010 Tartu.

6. Otsus jõustub teatavakstegemisest.

(allkirjastatud digitaalselt)

## Helir-Valdor Seeder

linnavolikogu esimees

# Koostaja(d): Ene Rink

**Esitatud:**

**Esitaja:** Viljandi Linnavalitsus **Ettekandja:** Ene Rink

**Lk arv:**

**Hääletamine:** poolthäälteenamus

Seletuskiri

**Viljandi Linnavolikogu XVII koosseisu liikmete**

**arvu määramine ning valimisringkonna moodustamine**

Kohaliku omavalitsuse korralduse seaduse § 22 lõike 1 punkti 12 kohaselt on volikogu ainupädevuses volikogu järgmise koosseisu liikmete arvu kinnitamine. Kohaliku omavalitsuse volikogu valimised toimuvad käesoleva aasta 17. oktoobril.

Kohaliku omavalitsuse volikogu valimise seaduse (edaspidi KOVVS) § 7 lõike 1 järgi peab liikmeid olema paaritu arv ning sama paragrahvi lõike 2 järgi määratakse volikogu liikmete arv rahvastikuregistri andmete põhjal, lähtudes linnaelanike arvust valimisaasta 1. juuni seisuga. Sel kuupäeval oli Viljandi linnas elanikke 16 765 (2017.a 17 911, 2013. a 18 737), neist valimisõiguslikke on 13 860 (2017.a 14 661, 2013. a 15 140).

Seega peab sama seaduse § 7 lõike 2 punkti 3 kohaselt Viljandi Linnavolikogus olema liikmeid vähemalt 21. Koosseisu liikmete arv tuleb kinnitada hiljemalt 90. päeval enne valimispäeva.

KOVVS § 7 lõike 4 kohaselt avalikustab volikogu otsuse kolme tööpäeva jooksul, arvates otsuse vastuvõtmise päevast.

Kohaliku omavalitsuse volikogu valimise seaduse § 8 lõike 1 alusel ning arvestades Viljandi linna rahvastikuregistri järgset elanike arvu moodustab volikogu Viljandi linna territooriumil ühe valimisringkonna hiljemalt 90. päeval enne valimispäeva.

(allkirjastatud digitaalselt)

Ene Rink

linnasekretär